Diari Oficial de la Generalitat Valenciana


Sumari del DOGV 7370, del 29-09-2014 (2014/8673)

RESOLUCIÓ de 19 de setembre de 2014, de la Conselleria d'Hisenda i Administració Pública, per la qual s'autoritza una transferència del capítol 4 al capítol 3 en el pressupost del programa 761.10, Ordenació i Promoció Comercial, de la Conselleria d'Economia, Indústria, Turisme i Ocupació per import de 100.000 euros. Expedient 11.002/14-067.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7370

Data del DOGV
:   29-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8673


Data del document
:   19-09-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 19 de setembre de 2014, de la Conselleria d'Hisenda i Administració Pública, per la qual s'autoritza una transferència del capítol 4 al capítol 3 en el pressupost del programa 761.10, Ordenació i Promoció Comercial, de la Conselleria d'Economia, Indústria, Turisme i Ocupació per import de 100.000 euros. Expedient 11.002/14-067.  
 [2014/8673]  
La Generalitat, a través de la Conselleria d'Economia, Indústria, Turisme i Ocupació, va subscriure convenis anuals de cooperació per al desenrotllament del Pla de Millora de la Productivitat i Competitivitat del Comerç 2009-2012, en els quals s'establien aportacions anuals del Ministeri per a les actuacions i programes inclosos en el pla, que suposaven un cofinançament fins al 40 % del que ha aportat la Generalitat. Els fons aportats pel Ministeri s'acollien al Programa Operatiu de la Comunitat Valenciana FEDER 2007-2013, per la qual cosa els retorns de fons de la Unió Europea es fan en funció dels pagaments realitzats als beneficiaris i degudament justificats per estos, i les certificacions de pagament tenen una data límit per a la presentació.  
  
L'aportació del ministeri que establia el conveni per a l'anualitat 2011 va ascendir a 599.086 euros i si bé es van concedir subvencions a distints projectes en execució del conveni, no va ser possible certificar-ne el pagament abans del 30 d'abril, data límit fixada, per la qual cosa ha de procedir-se a la devolució de la quantitat total aportada pel ministeri, més els corresponents interessos de demora.  
  
Com que no s'ha consignat crèdit per al capítol 3 en el programa 761.10, Ordenació i Promoció del Comerç, la Conselleria d'Economia, Indústria, Turisme i Ocupació proposa la seua habilitació amb 100.000 euros, a finançar per mitjà de la transferència de disponibilitats existents en la línia de subvenció genèrica T8009 «Àrees urbanes d'excel·lència comercial» del seu annex de transferències corrents.  
Per a això i d'acord amb els articles 18 i 20 de la Llei 6/2013, de Pressupostos de la Generalitat per a l'Exercici 2014, esta Conselleria d'Hisenda i Administració Pública adopta la resolució següent:  
  
  
Primer  
S'autoritza una minoració de crèdit en l'aplicació 82.86.07.726.78.9, per import de 100.000 euros, així com la minoració per este mateix import en la dotació de la línia genèrica T8009 del seu annex de transferències corrents, segons el detall següent:  
  
Codi: T8009.  
Denominació: Àrees Urbanes d'Excel·lència Comercial.  
Dotació Anterior: 1.400.000,00.  
Modificació: - 100.000,00.  
Dotació Actual: 1.300.000,00.  
  
Segon  
S'autoritza l'habilitació del capítol 3, «Gastos financers», en el pressupost del programa 65.44.93.023.55 i la seua dotació per import de 100.000,00 euros.  
  
València, 19 de setembre de 2014.- El conseller d'Hisenda i Administració Pública: Juan Carlos Moragues Ferrer.